open-index/open-wikipedia-markdown huggingface dataset:
Kontanthjælp

**Kontanthjælp** er en trygdeytelse som utbetales til borgere i Danmark som ikke kan forsørge seg selv og/eller sin familie. Kontanthjælp er prinsipielt en universell rettighet for alle borgere som oppfyller noen lovbestemte kriterier. Disse kriteriene er undergått løpende endringer, senest ved lovendring i februar 2012, da starthjælp og andre såkalte fattigdomsytelser ble avskaffet.

## Kriterier for tildeling av kontanthjælp
Kontanthjælp er en ytelse for borgere som ekstraordinært ikke kan forsørge seg selv på grunn av en inntruffen sosial begivenhet (for eksempel etter partnerens dødsfall eller i forbindelse med skilsmisse, separasjon, barsel, arbeidsløshet eller langvarig sykdom). Man skal være tilmeldt et jobcenter for å kunne få kontanthjælp, liksom man må motta de jobbtilbud og aktiveringsprosjekter som kommer. Gjør man ikke det, mister man retten til kontanthjælp. Man kan heller ikke motta kontanthjælp hvis man har inntekter eller formue som kan dekke forsørgelsesbehovet. Formue er for eksempel penger og verdier som lett kan omsettes til penger – også eiendom, biler og sommerhus anses som formue. For enslige må ens formue ikke være over 10&nbsp;000 kroner og for ektefeller er beløpet på over 20&nbsp;000 kroner. Man må dessuten ha bodd i Danmark i syv av åtte år og hatt ordinært arbeide i 2½ år av de åtte årene (gjelder ikke EU-borgere). Reglene for å få kontanthjælp står i lovningen.

Utlendinger fra land utenfor EU/EØS kan få kontanthjælp hvis de oppholder seg lovlig i Danmark og likeledes oppfylder en rekke betingelser. Herutover beror adgangen til kontanthjælp for utlendinger på en individuell vurdering. Som utgangspunkt kan utlendinger motta kontanthjælp hvis de ikke kan forsørge seg selv, har lovlig opphold i Danmark, er tilmeldt som arbeidsledig i det lokale jobcenter og benytter seg av de aktiveringstilbud som tilbys.

## Satser
Ytelsen som utbetales månedlig er skattepliktig og beregnes ut fra alder og forsørgelsesplikt. Foreldre med hjemmeboende barn får mere enn personer uten barn. Laveste kontanthjælpssats er 3&nbsp;265 kroner til hjemmeboende under 25 år som ikke har forsøgerplikt. For uteboende under 25 år er satsen 6&nbsp;767 kroner og for personer over 25 år er satsen 10&nbsp;500 kroner (tall for 2013). Det høyest mulige beløp er 13&nbsp;952 kroner som tildeles borgere med forsøgelsesplikt (2013).

## Klager og sanksjoner
Klageinstansen i kontanthjælpssaker er Det Sociale Nævn i den enkelte kommune. Snyter man med sin kontanthjælp for eksempel ved å tjene penger ved siden av sin inntekt, betegnes det som sosialt bedrageri. Dette er straffbart og medfører tap av retten til kontanthjælp, samtidig må det uberettiget mottatte beløp tilbakebetales.

## Referanser
Starthjælp

**Starthjælp** var en offentlig månedsbasert overførselsindkomst til personer som innvandret til Danmark etter 1. juli 2002. Ytelsen erstattet kontanthjælp for denne gruppen.

Man kunne få starthjælp hvis man ikke var i stand til å forsørge seg selv og sin husstand. Det kunne for eksempel være som følge av arbeidsløshet, sykdom, graviditet og fødsel, separasjon eller skilsmisse. Innvandrere som kom til Danmark fra land utenfor Norden, EU og Liechtenstein fikk starthjælp. Starthjælp ble likeledes gitt til danske statsborgere som hadde oppholdt seg mere enn ett av de siste åtte år i et land utenfor Norden, EU og Liechtenstein.

Kriteriene som skulle oppfylles for å oppnå starthjælp var:
* Man kan ikke forsørge seg selv (og ektefelle kan heller ikke)
* Man har ikke oppholdt seg i Danmark, Grønland eller Færøyene i syv år innenfor de seneste åtte år
* Man skal henvende seg i kommunens jobcenter og melde seg ledig
* Man skal utnytte mulighetene man har for å arbeide og ta imot et tilbud om arbeide, aktivering eller andre beskjeftigelsesfremmende aktiviteter

Det måtte betales skatt av starthjælp.
I Got Stoned and I Missed It

**«I Got Stoned and I Missed It»** er en amerikansk sang som ble skrevet og utgitt av Shel Silverstein på albumet *Freakin' at the Freakers Ball* i 1972.

Teksten skildrer misbruk av dop; men på en humoristisk måte.

Jim Stafford ga ut en coverversjon i februar 1975 på albumet *Not Just Another Pretty Foot* (MGM Records M3G-4984) Samme år ga også Dr. Hook  ut sin versjon på albumet *Bankrupt* (Capitol Records ST 11397).

## «Jeg ble full og gikk glipp av hele greia» med Øystein Sunde

Øystein Sunde ga ut en norsk coverversjon med tittelen «Jeg ble full og gikk glipp av hele greia» høsten 1975 på Sundes musikkalbum *[[Hurtbuller i hvit saus]]* i Sverige. På albumet står sangen oppført som «Jeg ble full».

Sunde skrev selv den norske teksten som er nærmest direkte oversatt. Som nevnt skildrer Silversteins originaltekst misbruk av dop, mens Sundes norske tekst tar for seg misbruk av alkohol. Da *Hurtbuller i hvit saus* skulle lanseres, regnet Sunde med at hans oversatte tekst ville automatisk bli godkjent av de som satt på rettighetene til sangen, uavhengig om han beskrev misbruk av dop eller alkohol. Men det viste seg at teksten ikke ble godkjent nettopp på grunn av denne forskjellen. Derfor måtte albumet bli trukket vekk fra markedet, men allikevel ble noen eksemplarer solgt.

## Musikere og instrumenter <small>(«Jeg ble full og gikk glipp av hele greia»)</small>

*Øystein Sunde: vokal, akustisk gitar (stålstrenger), dobro
*Bjørn Jacobsen: bass
*Svein-Erik Gaardvik: trommer

## Referanser
Jobcenter

Et **jobcenter** er betegnelsen på et forvaltningsorgan som eies av en dansk kommune. Jobcentrenes viktigste oppgave er å hjelpe arbeidsledige i jobb og hjelpe virksomheter med å finne nye medarbeidere. Jobcentrene tilbyr den samme service som Arbejdsformidlingen og kommunene tidligere tilbød hver for seg, men siden den 1. januar 2007 er det blitt samlet ett sted for å kunne yte en bedre og mere ensartet og koordinert service. Per 2013 var det 98 jobcentre i Danmark.

I jobcentrene kan man for eksempel registrere seg som arbeidsledig, bli innkalt til samtaler om formidling av jobb og kontaktforløp samt få laget en jobbplan. Likeledes kan virksomheter få hjelp til å rekruttere nye medarbeidere. 

## ''Jobnet.dk''
Jobcentrene anvender seg også av Jobnet, som er tilbud på internett til alle jobbsøkende og arbeidsgivere i hele landet. Jobnet ble utviklet av den daværende Arbejdsmarkedsstyrelsen i samarbeid med Kommunernes Landsforening. Per 2023 driftes og videreutvikles Jobnet av Styrelsen for Arbejdsmarked og Rekruttering (STAR).

## Referanser


## Eksterne lenker
* Jobnet , officiel hjemmeside og jobcentre over hele landet
* Jobcentre, *[[UddannelsesGuiden]]*
El Cumbanchero

**«El Cumbanchero»** er en instrumental som ble skrevet av Rafael Hernández Marín fra Puerto Rico. Originalen til Marga Llergo & Antonio Escobar ble utgitt i 1946.

Chet Atkins har gitt ut to versjoner på følgende album:
**Hi Fi in Focus* (utgitt 1957) 
**Mr. Atkins-Guitar Picker* (utgitt 1971)

## «El Cumbanchero» – diverse coverversjoner

## «El Commanchero» med Øystein Sunde

Øystein Sunde ga ut en norsk coverversjon med tittelen «El Commanchero» i september 1981 på Sundes musikkalbum *[[Barkebille boogie]]*. Den ble også utgitt som B-side til singlen ''Liten og grønn.

På denne innspillingen deltok:

*Øystein Sunde: sologitar, vokallyder (via en cuíca)
*Jonas Fjeld: rytmegitar
*Igor Kill: bass
*Thor Andreassen: trommer

## Referanser
MasterChef

***MasterChef*** er et britisk talentprogram for amatørkokker, skapt av Franc Roddam for BBC i 1990. Det ble sendt fra 1990 til 2001, og i en oppdatert versjon fra 2005. Programkonseptet er blitt eksportert til en rekke land, blant annet Norge.

## ''MasterChef Norge''
I Norge lanserte TV3 konseptet under navnet *MasterChef Norge* i 2010. I 2020 overtok Discovery Networks Norway og TVNorge konseptet. Det er også blitt laget kjendisutgaver av programmet med blant andre Gaute Grøtta Grav og Per Sandberg. Programmet ble nominert til Gullruten 2021 i klassen beste konkurransedrevne reality mens  ble nominert til årets deltaker under samme utdeling.

### ''MasterChef Norge'' sesong 1 (2010)
* Vinner: Henriette Myher Hagelund
* Finalistene: Mats Paulsen og Rune Løyning
* Antall episoder: 24 
* Kanal: TV3
**Deltakerne**

### ''MasterChef Norge'' sesong 2 (2013)
* Vinner: Vibeke Klemetsen
* Finalistene: Jørn Hoel & Are Sende Osen
* Antall episoder: 44 
* Kanal: TV3
**Deltakerne**

### ''MasterChef Norge'' sesong 4 (2020)
* Dommerne: Lise Finckenhagen, Maj-Britt Aagaard & Jonathan Romano
* Vinner: Truls Torp Karlsen
* Finalistene: Silje Sandberg
* Antall epiosoder: 20 
* Antall deltakere: 16
* Premiere: 7. september 2020 
* Finale: 11. november 2020
* Kanal: TVNorge
**Deltakerne**

## Referanser


## Eksterne lenker
*
Colonel Bogey March

**«Colonel Bogey March»** (eller bare «Colonel Bogey») er en britisk marsj som ble komponert av Frederick Joseph Ricketts under pseudonymet Kenneth J. Alford i 1913 på Fort George i Skottland. Denne marsjen ble allment kjent fra filmen *«[[Broen over Kwai]]»*.

Chet Atkins har gitt ut sine versjoner av sangen på følgende album:
**Chet Atkins Pics the Best* (utgitt 1967)
**Identified!* (utgitt 1971)
**In Concert* (RCA CPL2-1014; utgitt 1975) Et album med flere artister; deriblant en fremføring av «Colonel Bogey» med Atkins og Jerry Reed.

## «Dala dalalala la laaa» med Øystein Sunde

Øystein Sunde ga ut en norsk coverversjon med tittelen «Dala dalalala la laaa» i september 1981 på Sundes musikkalbum *[[Barkebille boogie]]*. Han ga den også ut i 1985 på samlingen *[[Øystein Sunde i boks]]*. Ellers ble sangen kreditert «Kenneth Alford - Hawkes» på omslaget av *Barkebille Boogie*. Dette henger sammen med at sangen ble publisert av selskapet Boosey & Hawkes

På denne innspillingen deltok:

*Øystein Sunde: sologitar (Telecaster)
*Jonas Fjeld: rytmegitar
*Igor Kill: bass
*Thor Andreassen: trommer

## Referanser
Marc Mundell

**Marc Mundell** (født 7. juli 1983) er en sørafrikansk friidrettsutøver som konkurrerer i kappgang. Han representerte landet sitt under Sommer-OL 2012 i London, der han ble nummer 32 på 50 kilometer kappgang. 

## Referanser

## Eksterne lenker
*
Girolamo Diruta

**Girolamo Diruta** (1554–1610) var en italiensk organist og komponist.

## Liv og virke
I 1574 gikk Diruta inn i minorittklosteret i Correggio der han studerte orgel hos Batista Capuani og hos sine ordensbrødre Claudio Merulo, Gioseffo Zarlino og Costanzo Porta i Venezia og Ravenna. Diruta var først virksom i Venezia og ble i 1597 domorganist i Chioggia og 1609 i Gubbio.

Diruta skrev kirkemusikk, deriblant messer, motetter og salmetoner. Viktigst er likevel et kjent læreverk for klaviaturinstrumenter og orgel, *Il Transilvano*, som han dediserte den transilvanske fyrsten  Sigismund Báthory. Dette er et av de første praktiske drøftingene av spilleteknikk på orgel versus andre klaviaturinstrumenter. Fingersetningene følger stort sett de vanlige reglene for hans tid, eksempelvis brukes tomlene aldri i C-dur-spill og langfingeren krysser over ringfingeren. Diruta var en av de første italienske musikerne som forsøkte å etablere en konsistent fingersetning for klaviaturinstrumenter. Mange av komposisjonene i *Il transilvano* er Dirutas egne, de fleste av didaktisk natur og blant de tidligste eksempler på etyder. I disse stykkene demonstrere Diruta ulike musikalske figurer og framføringstekniske problemer.

## Referanser


## Litteratur
*Eleanor Selfridge-Field, *Venetian Instrumental Music, from Gabrieli to Vivaldi.*  New York, Dover Publications, 1994.  ISBN 0-486-28151-5
*"Girolamo Diruta," in *The New Grove Dictionary of Music and Musicians*, red. Stanley Sadie.  20 vol.  London, Macmillan Publishers Ltd., 1980.  ISBN 1-56159-174-2
*Gustave Reese, *Music in the Renaissance*.  New York, W.W. Norton & Co., 1954.  ISBN 0-393-09530-4

## Eksterne lenker
* 
*
Willie and the Hand Jive

**«Willie and the Hand Jive»** er en amerikansk sang som ble skrevet av Johnny Otis som også ga ut originalen på singel i 1958 under navnet The Johnny Otis Show Otis' versjon var med i filmen *[[Misty - mørkets melodi]]* fra 1971 med Clint Eastwood i hovedrollen.

Teksten handler om en mann som mesterer å danse «Jive Dance».

Cliff Richard and the Shadows ga ut en coverversjon i mars 1960.

## «Sjåfør (skynd deg hjem før det snør)» med Øystein Sunde

Øystein Sunde ga ut en norsk coverversjon med tittelen «Sjåfør (skynd deg hjem før det snør)» i mars 1986 på Sundes album *[[Overbuljongterningpakkmesterassistent]]*. Sangen ble også utgitt i 1986 på *[[Kaptein Snutebil (kassett)|Kaptein Snutebil]]* – reklamekassett for Volvo.

Sunde skrev selv den norske teksten som  handler om hvor trælete det enkelte ganger er å være yrkessjåfør; spesielt om vinteren. En del rytmiske og humoristiske korinnslag fra mannlige bass stemmer synger for eksempel «vest-øst-vest-østfold» og «Gro – Harlem – Brundtland». I fjerde vers legger Sunde inn gitarriffet til «I Feel Fine» med The Beatles slik han også gjorde i sangene «Pub-til-pub-skoa» og «Sjæddåvv-bandet».

På denne innspillingen deltok:

*Øystein Sunde: vokal, kor, sologitar (oppført som baryton gitar på omslaget)
*Jonas Fjeld: gitar, kor
*Bent Bredesen: gitar
*Per Kolstad: piano
*Pål Reinertsen: bass, kor
*Per Hillestad: trommer
*Hege Schøyen: kor
*Kari Gjærum: kor

## Referanser
Grimsdalen landskapsvernområde

**Grimsdalen landskapsvernområde** ligger som et belte mellom Rondane nasjonalpark i sør og Dovre nasjonalpark i nord. Grimsdalen er en av Norges lengste seterdaler, med et særpreget og vakkert natur- og kulturlandskap. Vernet skal sikre en del av et stort sammenhengende fjellområde, men i landskapsvernområdet skal det kunne utøves tradisjonelt og enkelt friluftsliv med liten grad av teknisk tilrettelegging. 

Det går avgiftsbelagt bilveg gjennom dalen fra Folldal i øst til Dovre i vest.

## Se også
*Verneområder i Oppland

## Referanser


## Eksterne lenker
* Rondane geopark
Park Chil-sung

**Park Chil-sung** (født 8. juli 1982) er en sørkoreansk friidrettsutøver som konkurrerer i kappgang.

Han representerte landet sitt i Sommer-OL 2012 i London, der han ble nummer 13 i 50 kilometer kappgang. Han har også deltatt i kappgang for Sør-Korea i Sommer-OL 2004 på 20 kilometer og i Sommer-OL 2008 på 20 kilometer.

## Referanser


## Eksterne lenker
*
Nedre Buskerud og Øvre Telemark Arbeideridrettskrets

**Nedre Buskerud og Øvre Telemark Arbeideridrettskrets** (stiftet 30. mars 1928 som *Buskerud Arbeideridrettskrets*) var en av flere idrettskretser under Arbeidernes Idrettsforbund.

*Buskerud Arbeideridrettskrets* ble delt i to, *Nedre Buskerud Arbeideridrettskrets* og Øvre Buskerud Arbeideridrettskrets 28. november 1937. 1. januar 1939 ble seks kommuner overført fra Telemark Arbeideridrettskrets, og kretsen endret navn til *Nedre Buskerud og Øvre Telemark Arbeideridrettskrets*.

Kretsens formenn:
* Peder Eek, Hurum (1933)
* Herman Olsen, Drammen (1934)
* Alf Helgesen, Drammen (1935)
* Marius Rosendahl, Drammen (1935&ndash;1937)
* Olaf Larsen (1938)
* Ole Sørsdahl (1939)

## Idrettslag
Nedre Buskerud og Øvre Telemark Arbeideridrettskrets hadde i 1939 følgende medlemmer:

## Referanser
Roll in My Sweet Baby’s Arms

**«Roll in My Sweet Baby's Arms»** (eller «Rollin' in My Sweet Baby's Arms») er en amerikansk sang i bluegrass-stil, som riktignok ble skrevet før Bill Monroe og hans medspillere utviklet den egentlige bluegrass. Sangen ble skrevet av Charlie Monroe («bluegrassens onkel», en eldre bror av Bill Monroe). Den ble først innspilt 26. juni 1931 – med Buster Carter (banjo, vokal), Preston Young (gitar) og den berømte oldtime-musikeren Charlie Pooles tidligere medspiller Posey Rorer (fele). De utgav sin versjon på Columbia samme år Den ble spilt i A-dur.

Charlie og Bill Monroe (Monroe Brothers) fikk selv utgitt sangen på plate i 1937. Senere er den fremført eller innspilt en rekke ganger av Bill Monroe, med skiftende medspillere. Etter hvert kom den på repertoaret til The Stanley Brothers, Ricky Skaggs og en rekke andre bluegrassartister og -grupper. En av disse artistene, Lester Flatt, har ofte feilaktig blitt kreditert som låtskriver for sangen. Men da han, Earl Scruggs og The Foggy Mountain Boys ga ut sin versjon 14. desember 1951, var Charlie Monroe korrekt oppført som komponist.

Melodien fremføres i høyt tempo – 144 bpm (taktslag pr. minutt, beats per minute) i versjonen fra 1931, 169–173 bpm i Monroe Brothers' versjon.

En fransk tekst med tittelen «Je ne sais faire que l'amour» ble utgitt av Eddy Mitchell den 18. oktober 1975 på albumet *Made in USA*. Det var Mitchell selv som skrev den franske teksten.

Teksten handler om en mann som er lei av å jobbe. Han vil heller at kjæresten hans skal ligge i armkroken hans. At jentas foreldre ikke kan fordra mannen, gjør det vanskelig for forholdet.

## Coverversjoner

## Norske coverversjoner

Øystein Sunde skrev norsk tekst til sangen, som fikk tittelen «Sett deg i armkroken min». Teksten er nærmest direkte oversatt. Ivar Medaas sin versjon ble utgitt i 1978 på singel og album hvorav begge het *[[Å du, å du]]*. Sunde bidro både som musiker og produsent på Medaas' versjon.

Øystein Sunde ga ut sin variant 1. september 2008 på musikkalbumet *[[Meget i sløyd]]*. Teksten er gjengitt i CD-heftet. På denne innspillingen deltok:

*Øystein Sunde: vokal, akustisk gitar
*Knut Hem: dobro
*Terje Kinn: banjo, kor
*Øystein Fosshagen: fele, kor
*Stein Bull-Hansen: mandolin
*Olaf Kamfjord: kontrabass, kor

## Referanser
Sitting on Top of the World

**«Sitting on Top of the World»** er amerikansk sang hvor original innspillingen ble gjort av The Mississippi Sheiks som ga den ut  17. februar 1930 på 78-plate som B-side til «Lonely One in This Town» Plateetiketten til The Mississippi Sheiks har oppført Jacobs/Carter som komponister. Cary Ginell skriver i sin bok *Milton Brown and the Founding of Western Swing* at The Mississippi Sheiks' medlemmer Walter Vinson og Lonnie Chatmon skrev sangen (som kan teoretisk tyde på at Jacobs/Carter var et pseudonym de brukte).

Teksten handler om at kjæresten til jeg-personen har forlatt ham, men at han klager ikke i det hele tatt. Han er bare glad til.

Chet Atkins ga ut sin versjon i juni 1968 på albumet *Hometown Guitar*, mens Jerry Reed ga ut sin versjon oktober 1969 på albumet *[[Explores Guitar Country]]*.

## «Sitter her og har det på G» med Øystein Sunde

Øystein Sunde ga ut en norsk coverversjon med tittelen «Sitter her og har det på G»
den 1. september 2008 på Sundes musikkalbum *[[Meget i sløyd]]*. Sunde selv skrev den norske teksten som har samme tema som originalteksten. Teksten er gjengitt i CD-heftet til *Meget i sløyd* hvor sangen er oppført som en tradisjonell sang.

På denne innspillingen deltok:

*Øystein Sunde: vokal, akustisk gitar
*Knut Hem: dobro
*Terje Kinn: banjo, kor
*Øystein Fosshagen: fele, kor
*Olaf Kamfjord: kontrabass, kor
*Stein Bull-Hansen: mandolin

Uttrykket «Sitter her og har det på G» var noe Sundes foreldre brukte når du skulle til byen for å ha det gøy. Sangen ble fremført live i programmet *[[Øystein Sunde: Meget i sløyd]]* (sendt 5. januar 2013 på NRK1).

## Referanser
Wellin

**Wellin** er en kommune i provinsen Luxembourg i Belgia. Kommunen består av fem delkommuner: Wellin, Sohier, Chanly, Halma og Lomprez.

## Referanser


## Eksterne lenker
*
Łukasz Nowak

**Łukasz Nowak** (født 18. desember 1988) er en polsk friidrettsutøver som konkurrerer i kappgang. Han representerte landet sitt under Sommer-OL 2012 i London, der han ble nummer 9 på 50 kilometer kappgang. 

## Referanser

## Eksterne lenker
*
Svartryggmannikin

**Svartryggmannikin** er en fugl i gruppen *[[Erythrura]]* i familien astrilder. Den forekommer i Angola, Benin, Burundi, Den demokratiske republikken Kongo, Den sentralafrikanske republikk, Ekvatorial-Guinea, Elfenbenskysten, Etiopia, Gabon, Ghana, Guinea, Guinea-Bissau,  Kamerun, Kenya, Liberia, Malawi, Mali, Nigeria, Republikken Kongo, Rwanda, Sierra Leone, Sør-Afrika, Sudan, Tanzania, Togo og Uganda.

## Underarter
Det er beskrevet fire underarter av svartryggmannikin:
* *Spermestes bicolor bicolor* (Fraser, 1843)
* *Spermestes bicolor poensis* (G. H. Heinrich, 1957)
* *Spermestes bicolor nigriceps* (Cassin, 1852)
* *Spermestes bicolor woltersi* (Schouteden, 1956)

## Referanser


## Eksterne lenker
* 
* 
* 
* Birdlife Species Factsheet: ''Lonchura bicolor''. Hentet ut 2. september 2013.
* Discover Yale Digital Content: ''Spermestes bicolor poensis''. Hentet ut 2. september 2013.
Creepshow 2

***Creepshow 2*** er en amerikansk skrekk-komedie og skrekk-antologi fra 1987 regissert av Michael Gornick og er oppfølgeren til Creepshow. Det ble nok en gang basert på historier av Stephen King.

Creepshow 2 ble etterfulgt av en uoffisiell oppfølger i 2007-som hadde ingen involvering fra Stephen King eller George Romero med tittelen Creepshow III. Creepshow spinkør og Creepshow 2 skuespiller, Tom Savini, uttalte at han anser Tales from the Darkside: The Movie fra 1990 som  den virkelige Creepshow 3. Filmen har hentet mye av sin inspirasjon fra diverse amerikanske skrekk-tegneserier fra 1950-tallet publisert av EC Comics, slik som *[[Tales from the Crypt]], [[The Vault of Horror (tegneserie)|The Vault of Horror]]* og *[[The Haunt of Fear]]*. 

## Om filmene
Filmen ble filmet i Arizona, Maine og Utah i USA.

Akkurat som i det første Creepshow filmen vil komme forfatteren Stephen King opp som skuespiller igjen. Denne gangen, derimot, bare noen få sekunder som en lastebilsjåfør i «The Hitcher».

## Rollebesetning
* Domenick John - Billy (i prologen)
* Tom Savini - The Creep (i prologen)
* George Kennedy - Ray Spruce
* Philip Dore - Curly
* Dorothy Lamour - Martha Spruce
* Frank Salsedo - Benjamin Whitemoon

## Eksterne lenker
* 
* En norsk blogg om filmen
Saint-Hubert

**Saint-Hubert** er en kommune og by i provinsen Luxembourg i Belgia. Kommunen består av seks delkommuner: Saint-Hubert, Arville, Awenne, Hatrival, Mirwart og Vesqueville. Byen regnes som turistsentret i Ardennene og er kjent som en jaktkommune. Hunderasen blodhund sies å ha sitt opphav i Saint-Hubert og er kjent som Sankt Hubertshund mange steder i verden.

## Referanser


## Eksterne lenker
* 
* Byer og kommuner i Belgia
Jæderen og Dalerne fogderi

**Jæderen og Dalerne fogderi** *(Jæderen og Dalernes Fogderie)* var et fogderi som sammen med Ryfylke fogderi utgjorde Stavanger amt. Det grenset i øst til Lister fogderi, og i nord til Ryfylke fogderi.

Fra 1917 benevnt *Jæren og Dalene fogderi*.

## Inndeling 1895

* Sogndal
* Lund
* Heskestad
* Bjerkreim
* Helleland
* Egersund
* Ogne
* Varhaug
* Nærbø
* Klepp
* Time
* Gjesdal
* Høiland
* Haaland
* Hetland

## Fogder
Oversikt over Fogder i Jæderen og Dalerne Fogderi: 
* Jacob Jørgen Kastrup (1779-1804) Tog afsked. Tidl. konst. lagmand i Stavanger.
* Wilhelm Friman Krog (1804-1814). Tidl. Sysselmand på Island; senere amtmann i Stavanger.
* Børge Kvedin Tohrsen (1814-1819) Døde i embedet. Tidl. Eksam. jur. og konst. Sorenskriver i Jæderen og Dalene.
* Hans Hartmann (1820-1830). Tog afsked. Døde i 1833. Tidl. Procurator i Gudbrandsdalen. 
* Søren Daniel Schiøtz (1830-1860). Tog afsked. Døde 1863. Tidl. Eksam. Jur. og konst. Sorenskriver.
* Ambrosius Hansen (1860-1870) Døde i embetet. Tidl. sagfører i Stavanger. 
* Halfdan Olsen ( 1870-1894) Tog afsked. Boede i Stavangeri 1900. Tidl. Departementsfuldmæktig. 
* Emil Jørgensen konstituert (1895-1898) Entlediget da Fogdembetet I Oktober 1898 ophævedes. Tidl. Departementsfuldmæktig; senere Politimester i Aker.
Finkemannikin

**Finkemannikin** er en fugl i gruppen *[[Erythrura]]* i familien astrilder. Den forekommer i Angola, Benin, Botswana, Burundi, Den demokratiske republikken Kongo, Den sentralafrikanske republikk, Ekvatorial-Guinea, Elfenbenskysten, Etiopia, Gabon, Gambia, Ghana, Guinea, Kamerun, Liberia, Malawi, Mali, Mosambik, Nigeria, Senegal, Sierra Leone, Sudan, Sør-Afrika, Sør-Sudan, Tanzania, Togo, Uganda, Zambia og Zimbabwe.

## Referanser


## Eksterne lenker
* 
* 
* 
* Birdlife Species Factsheet: ''Lonchura fringilloides''. Hentet ut 2. september 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The Clements checklist of birds of the world: Version 6.8.''. Hentet ut 2. september 2013.
Abdellatif Meftah

**Abdellatif Meftah** (født 3. januar 1982) er en fransk friidrettsutøver som konkurrerer i maraton. Han representerte landet sitt under Sommer-OL 2012 i London, der han ikke fullførte maratonløpet. 

Han vant halvmaraton ved de panamerikanske lekene i 2004, og ved EM i friidrett 2010 kom han på 10.-plass på 10.000 meter. Han var også med å vinne lag-gull ved EM i terrengløp 2010, sammen med Frankrike. 

## Referanser


## Eksterne lenker
*
Rui Pedro Silva

:*For den portugisiske mellomdistanseløperen, se [[Rui Silva (friidrettsutøver)]]*

**Rui Pedro Silva** (født 6. mai 1981) er en portugisisk friidrettsutøver som konkurrerer i maraton. Han representerte landet sitt under Sommer-OL 2012 i London, der han ikke fullførte maratonløpet. 

## Referanser

## Eksterne lenker
*
Tsepo Mathibelle

**Tsepo Ramonene Mathibelle** (født 30. juni 1991) er en lesothisk friidrettsutøver som konkurrerer i maraton. Han representerte landet sitt under Sommer-OL 2012 i London, der han ble nummer 85 i maratonløpet. 

## Referanser


## Eksterne lenker
*
Line Jansrud

**Line Jansrud** (født 1985) er en norsk programleder og lege fra Fetsund. Hun har utdannelse som lege fra Universitetet i Bergen. Hun var programleder for fjernsynsprogrammet *[[Newton (TV-program)|Newton]]* på NRK fra høsten 2013 til 2015 og ledet fra mars 2016 *[[Kroppen din]]* som ble sendt på TV 2.

Hun vant prisen «Rising Star» under Prix Circom i Cavtat i Kroatia for tv-konseptet til Newton i 2014 og Gullruten 2016 i klassen beste kvinnelige programleder for *Newton fødsel*.

Line Jansrud er søskenbarn til alpinisten Kjetil Jansrud 

## Referanser


 
 
 
 
 


## Eksterne lenker
*
«Rackel»

**«Rackel»** var en bark bygget av Fredrik Magnus i Hogganvik i Vindafjord og levert i juli 1886 til skipsreder E. Berentsen. 

## «Rackel»
*1886: juli: Levert som «Rackel» til E. Berentsen, Stavanger

## «Rakel»
*1908: februar: Solgt til J. Ambria, Nystad, Russland. Omdøpt «Rakel»
*1915: 4. desember: Grunnstøtte nær Folkstone på reise St. John, New Brunswick til London med trelast. Hevet og solgt til opphugging.

## Kilder
*«Rackel» www.sjohistorie.no
Saxlund

**Saxlund** er et etternavn som kan vise til:

* Eivind Saxlund (1858-1938) – norsk jurist og forretningsmann
* Even Saxlund (1811-1902) – norsk jurist, politiker og embetsmann
* Sigurd Saxlund (1892-1986) – rektor for Arendal offentlige høyere almenskole
Zhang Zhongqi

**Zhang Zhongqi** (kinesisk: 张 忠奇; pinyin: *Zháng Zhōngqí*, født 2. november 1982 i Qiqihar, Heilongjiang) er en kinesisk mannlig skøyteløper som representerte hjemlandet i Vinter-OL 2006 i Torino og i 2010 i Vancouver.

## Personlige rekorder

## Meritter
### Internasjonale mesterskap
Olympiske leker (Vinter) deltatt i to OL (ved 2 konkurranser)
:* Torino 2006 på 1000m og i Vancouver 2010 på 2x500m.
::* beste resultat 10.-plass på 2x500m i Vancouver 2010

Sprint-VM på skøyter (deltatt tre ganger)
:* Calgary 2003, Nagano 2004 og i Obihiro 2010.
::* beste resultat 15.-plass sammenlagt i Obihiro 2010.

Enkeltdistanse-VM på skøyter deltatt i ett VM (ved en konkurranse)
:* Richmond 2009 på 500m.
::* Beste resultat 9.-plass på 500m i Richmond 2009.

### Sammenlagt i [[Verdenscupen på skøyter|Verdenscupen]]

## Referanser


## Eksterne lenker
* 
*  Zhang Zhongqi på Jakub Majerski's Speedskating database (Adelskalender distanser og sammenlagt)
*  Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater)
*  Zhang Zhongqi på SpeedskatingResults.com (personlige rekorder og resultater)
*  Zhang Zhongqi på Effesport.nl (noen resultater)
* 
*  Zhang Zhongqi på NBC Olympics 2010
*  Zhang Zhongqi på torino2006.it
;Bilder
*  Bilder av Zhang Zhongqi på SpeedSkatingPhotos.info/DesgPhoto.com
Savannesølvnebb

**Savannesølvnebb** er en fugl i gruppen *[[Euodice]]* i familien astrilder. Den forekommer i Benin, Burkina Faso, Den sentralafrikanske republikk, Eritrea, Etiopia, Gambia, Ghana, Kamerun, Kenya, Mali, Mauritania, Niger, Nigeria, Oman, Saudi-Arabia, Senegal, Somalia, Sudan, Sør-Sudan, Tanzania, Togo, Tsjad, Uganda og Jemen.

## Underarter
Det er beskrevet to underarter av savannesølvnebb:
* *Euodice cantans cantans* (Gmelin, 1789)
* *Euodice cantans orientalis* (Lorenz & Hellmayr, 1901)

## Referanser


## Eksterne lenker
* 
* 
* 
* Birdlife Species Factsheet: ''Lonchura catans''. Hentet ut 3. september 2013.
Ávjovárri urfolksregion

**Ávjovárri urfolksregion** var et tidligere interkommunalt regionrådssamarbeid mellom kommunene Kautokeino, Karasjok og Porsanger i Finnmark. Regionrådet ble opprettet i 2006. De tre kommunene har et samlet areal på 20 033&nbsp;km² og 9 603 innbyggere (juli 2013). Området utgjorde opprinnelig Kistrand kommune (sammen med nåværende Nordkapp kommune). Området dekker en stor del av Finnmarksvidda og det samiskspråklige kjerneområdet, og utgjør en egen valgkrets Ávjovárri valgkrets i Sametingsvalget. Det inngår i rettsområdet til Indre og Østre Finnmark tingrett og i virkeområdet til Indre Finnmark prosti.

22. april 2024 ble Ávjovárri interkommunalt politisk råd (IPR) opprettet for å avløse regionrådet. Karasjok og Kautokeino deltar i samarbeidet. 

## Referanser
Kvipt

**Kvipt** er en fjellgård i Birtedalen i Fyresdal i Telemark, nær Setesdal, på om lag 600 meters høyde over havet. De eldste bygningene stammer trolig fra begynnelsen av 1600-tallet, men bosettinga går enda lengre tilbake i tid. Gården har status som freda kulturminne.

Gården er gjort om til Kvipt Gjestegard, som tilbyr overnatting, festlokale, keramikkverksted med rosemaling, gårdsmuseum og servering av tradisjonell mat. Gården er tildelt Olavsrosa for opplevelsestilbud av høy standard.

Den 7. desember 2003 viste NRK et program fra Kvipt ved Oddgeir Bruaset i serien «Der ingen skulle tru at nokon kunne bu». Dette er fremdeles tilgjengelig på NRKs multimediasider.

På gårdens grunn finnes en gravhaug og en kullgrop fra jernalderen. Disse er automatisk fredet som arkeologiske kulturminner.


Fil:Kvipt tun 14.07.2012 16-39-39.JPG|Tunet
Fil:Kvipt beitemark 14.07.2012 16-33-17.JPG|Beitemark
Fil:Kvipt låve 14.07.2012 16-04-24.JPG|Låven
Fil:Kvipt servering 14.07.2012 16-41-28.JPG|Røykstoga
Fil:Kvipt stabbur 14.07.2012 15-01-01.JPG|To stabbur


## Referanser


## Eksterne lenker
* Kvipt Gjestagard
* Olavsrosa – Kvipt 
* Der ingen skulle tru at nokon kunne bu: Kvipt - 07.12.2003
Chora (Costa Rica)

**Chora** er ei lita øy i Stillehavet i provinsen Guanacaste nordvest i Costa Rica. Den befinner seg om lag 300 meter vest for neset Punta Indio like sørøst for Sámara, og har et areal på rundt 4 hektar. Mange turister besøker øya med kajakk fra Sámara. Den er også et populært sted for snorkling.

## Referanser
Culebrabukta

**Culebrabukta** (spansk: *Bahía Culebra*) er ei bukt i Stillehavet på vestkysten av provinsen Guanacaste nordvest i Costa Rica. I nordvest avgrenses bukta av Papagayohalvøya, som er et eksklusivt hotellområde. Innerst i bukta ligger Marina Papagayo, og langs den sørøstlige kysten ligger blant annet Panamábukta med Playa Panamá.

## Eksterne lenker
* Kart over Culebrabukta
Papagayogolfen

**Papagayogolfen** er en golf i Stillehavet på Nicoyahalvøya nordvest i Costa Rica. Golfen og kystlinja er en del av et stort turistområde. Langs golfen ligger blant annet strendene Playa Panamá, Playa Hermosa, Playa del Coco og Playa Ocotal. Ved nordsida av golfen ligger Santa Rosa nasjonalpark. Øst i golfen er Papagayohalvøya, som danner Culebrabukta helt i øst.
Tiago Ilori

**Tiago Abiola Delfim Almeida Ilori** (født 26. februar 1993) er en engelskfødt portugisisk fotballspiller som fra den 2. august 2023 er klubbløs. Han har også spilt for  og , og har landskamper for portugisiske ungdomslandslag.

Ilori er forsvarsspiller og ble kjøpt fra  den 2. september 2013 for £ 7 000 000.

## Referanser


## Eksterne lenker
* 
* Profil på  Wiki Sporting 
*
Indiasølvnebb

**Indiasølvnebb** er en fugl i gruppen *[[Euodice]]* i familien astrilder. Den forekommer i Bangladesh, De forente arabiske emirater, India, Iran, Nepal, Oman, Pakistan og Sri Lanka.

## Referanser


## Eksterne lenker
* 
* 
* 
* Birdlife Species Factsheet: ''Lonchura malabarica''. Hentet ut 3. september 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The Clements checklist of birds of the world: Version 6.8.''. Hentet ut 3. september 2013.
Zohar Zemiro

**Zohar Zemiro** (født 15. juni 1977) er en israelsk friidrettsutøver som konkurrerer i maraton. Han representerte landet sitt under Sommer-OL 2012 i London, der han ble nummer 81 i maratonløpet. 

## Referanser


## Eksterne lenker
*
Chang Chia-che

**Chang Chia-che** (født 22. april 1983) er en taiwansk friidrettsutøver som konkurrerer i maraton. Han representerte Kinesisk Taipei under Sommer-OL 2012 i London, der han ble nummer 40 i maratonløpet. 

## Referanser

## Eksterne lenker
*
Toni Bernadó

**Toni Bernadó** (født 1966) er en andorransk tidligere friidrettsutøver som konkurrerte i maraton. Han representerte landet sitt i Sommer-OL 2012 i London, der han ble nummer 74 i maratonløpet. 

## Referanser


## Eksterne lenker
*
Jordbruksavtalen

**Jordbruksavtalen** er en avtale som inngås hvert år mellom staten og to bondeorganisasjoner, Norges Bondelag og Norsk Bonde- og Småbrukarlag, om rammevilkårene for det norske landbruket. De to bondeorganisasjonene opptrer på vegne av alle norske bønder, og alle bønder får ta del i ordningene som blir avtalt.

Avtalen fastsetter maksimalpriser for jordbruksvarer, andre økonomiske størrelser som påvirker jordbrukernes mulighet til å skaffe seg næringsinntekter, samt tilskudd til velferdstiltak slik som avløserordningen.

Forhandlingene om jordbruksavtalen kalles gjerne «jordbruksoppgjøret» og er regulert gjennom Hovedavtalen for jordbruket. Den første hovedavtalen ble inngått i 1950, med et tillegg tilført i 1984. I 1992 ble det så fremforhandlet en ny hovedavtale. Varigheten av jordbruksavtalen følger i prinsippet de store, toårige tariffavtalene ellers i det norske arbeidslivet. Hovedavtalen for jordbruket har bestemmelser om justeringsforhandlinger i avtaleperioden, og det blir derfor i praksis ført fullstendige forhandlinger hvert år.

## Referanser
Egil S. Ødegård

**Egil Sigmund Ødegård** (født 1952 i Blaker på Romerike) er en norsk sanger, gitarist og låtskriver fra Arendal. 

Han har studert musikk ved Musikkfagskolen og ved Norges musikkhøgskole. Etter et år som timelærer ved Oslo offentlige lærerhøgskole, ble han i 1979 ansatt i Arendal kommune som kulturskolelærer, prosjektmedarbeider og arrangør.

Egil Ødegård har komponert musikken på platene *Seljåsen- dyretrall og trollevers: Barneplate /TV-serie- NRK- og bok -Damm-*- (nominert til Spellemansprisen 1997), og *Tein* som Anne Grimstad Fjeld ga ut i h.h.v. 1996 og 2000. I 2007 ga han ut plata *… og bredd blir til strand …* med egenkomponert musikk og egne tekster inspirert av oppveksten i Blaker på Romerike. I 2013 utga han plata *Flowers From a Poet's Grave*. Flere av tekstene er inspirert av den avdøde engelske visesangeren Nick Drake, og av den irske dikteren W.B. Yeats. Musikken er komponert av Egil S. Ødegård. Flere av tekstene er skrevet av ham og av Arne R. Birketveit fra Iveland.

Egil S. Ødegård har lenge vært inspirert av Nick Drake og har ved flere anledninger framført hans viser. Et høydepunkt var da han og Håkon Christensen fra Arendal i 2010 ble valgt ut blant musikere fra USA og Europa til å spille på The Nick Drake Gathering, en festival som hvert år foregår i Warwickshire i Storbritannia. De to har siden opptrådt der flere ganger, inkl. 10-årsjubileet i 2013.
 
## Diskografi
* *Augandzi*, med folkemusikktrio av samme navn -med Anne G. Fjeld og Kathleen Grønning (1988)
* *15 ways to put it,* med gruppa Head over Heels (1995)
* *Seljåsen*, med Anne Grimstad Fjeld (1996)
* *Tein*, med Anne Grimstad Fjeld (2000)
* *…og bredd blir til strand…* (2007)
* *Flowers From a Poet's Grave* (2013)
*Single: "Himatt tel Jul (Julekveld i Blaker)" (2019); "Natt i byen" (2020)

## Referanser
Solem

**Solem** er et etternavn som blant annet benyttes av følgende personer:

* Arent Solem (1777-1857), norsk landskjent haugianer, kjøpmann og godseier
* Erik Solem (1877-1949), norsk jurist
* Kaia Ruud Solem (født 1983), norsk fotballspiller
* Helge Solem (1935-2003), norsk opplæringsleder og politiker
* Kjell Solem (født 1950), norsk musiker
* Knut Solem (født 1946), norsk diplomat
* Kristian Solem (født 1980), norsk turner
* Linn Therese Solem (født 1996), norsk sanger
* Marte Magnusdotter Solem (født 1978), norsk skuespiller
* Morten Solem (født 1980), norsk skihopper og fotballspiller
* Odd Reidar Solem (født 1949), norsk journalist
* Odd Solem (født 1941), norsk oberst
* Randi Solem (1775-1859), norsk landskjent haugianer
* Rolf Solem (1917-2011), norsk jurist
* Svein Solem (født 1937), norsk maler
Bat-Otsjiryn Ser-Od

**Bat-Otsjiryn Ser-Od** (mongolsk: Бат-Очирын Сэр-Од, født 1981) er en mongolsk friidrettsutøver som konkurrerer i maraton. Han representerte landet sitt under Sommer-OL 2012 i London, der han ble nummer 51 i maratonløpet.

Han kom på 54. plass på maraton under VM i friidrett 2019 avholdt i Doha, Qatar.

I 2021 representerte han Mongolia på maraton under Sommer-OL 2020 i Tokyo, og fullførte ikke.

## Referanser


## Eksterne lenker
*
Pêche Melba

**Pêche Melba** er en klassisk fransk dessert. Den er laget av kalde posjerte ferskener med vaniljeis dekket av en lett søtet bringebærpuré smakt til med kirsch.

Pêche Melba ble skapt i 1893 av den franske kokken Auguste Escoffier på Savoy Hotel i London til ære for den australske sopranen Nellie Melba (1861–1931) som fremførte Richard Wagners ''Lohengrin'' i Royal Opera House i Covent Garden.

Andre versjoner av denne desserten anvender pærer, aprikoser eller jordbær i stedet for ferskener og/eller bringebærsaus eller smeltet ripsgelé i stedet for bringebærpuré.

## Referanser
Guor Marial

**Guor Marial** (født 15. april 1984) er en sørsudansk friidrettsutøver som konkurrerer i maraton. Siden Sør-Sudan ikke har egen olympisk komite, representerte han de individuelle deltakere under Sommer-OL 2012 i London sammen med utøvere fra de tidligere nederlandske antillene, der han ble nummer 47 i maratonløpet. 

## Referanser


## Eksterne lenker
*
Lusapho April

**Lusapho April** (født 24. mai 1982) er en sørafrikansk friidrettsutøver som konkurrerer i maraton. Han representerte landet sitt under Sommer-OL 2012 i London, der han ble nummer 43 i maratonløpet. 

## Referanser

## Eksterne lenker
*
Statens og Kommunernes Indkøbs Service

**Statens og Kommunernes Indkøbs Service ⅍** (**SKI**) er et dansk aksjeselskap som innhenter anbud på vegne av den offentlige og halvoffentlige sektor.

SKI har til formål å sikre besparelser ved offentlige anskaffelser gjennom mengderabatter og rammeavtaler med utvalgte leverandører.

Selskapet ble stiftet 1. desember 1993 og eies av staten (55 prosent) og KL (45 prosent).

SKI har lokaler i Zeppelinerhallen på havnefronten ved Islands Brygge.

## Referanser


## Eksterne lenker
*
Ulikhet (matematikk)

En **ulikhet** er i matematikk et utsagn som uttrykker at to størrelser er ulike. Ulikheter består av en venstreside og en høyreside samt et *[[#Ulikhetstegn|ulikhetstegn]]*.

De viktigste grunnformene for ulikheter er:
* *x*  *y* («*x* er større enn *y*»)
* *x* ≥ *y* («*x* er større enn eller lik *y*»)
* *x* ≠ *y* («*x* er ulik *y*»)
De første fire formene kan forekomme i alle ordnede mengder (dvs. mengder som har elementer med en entydig rekkefølge). Den siste av disse formene er en negasjon av en ligning. Selv om den dermed er en «ulikhet» i ordets beste mening, regnes den vanligvis ikke til ulikheter i egentlig forstand, siden den ikke utgjør en selvstendig klasse uttrykk. Den kan også forekomme i mengder som ikke er ordnet. (Men hvis den brukes i en ordnet mengde, gjelder at  er ekvivalent til  

En ulikhet kan være sann eller usann, eller den kan inneholde én eller flere variabler. Å løse en ulikhet innebærer å finne verdier for variablene som medfører at ulikheten er sann. En ulikhet kan ha ingen, én eller flere løsninger eller ett eller flere intervaller som løsning. De følgende eksemplene illustrerer noen av disse tilfellene:

## Ekvivalensregler
Ved omforming av ulikheter gjelder noen regler for ekvivalens. Disse reglene er stort sett de samme som også gjelder ved løsning av ligninger, bortsett fra at ulikhetstegnet i visse situasjoner må snus. Noen av de viktigste reglene er sammenstilt her. (Reglene er her eksemplifisert med , ≤ og ≥.)

* Når ulikhetens venstre og høyre sider byttes om, må også ulikhetstegnet snus:
** x  x
* Ulikheter er transitive:
** x 
* Addisjon (eller subtraksjon) av samme ledd på begge sider av ulikheten gir en ekvivalent ulikhet:
** x 
* Ved multiplikasjon (og divisjon) av en ulikhet må ulikhetstegnet snus *[[hvis og bare hvis]]* leddet som man ganger (resp. deler) begge sidene med, er negativt:
** Hvis og bare hvis *a* > 0, gjelder x 
** Hvis og bare hvis *a* x  a \cdot y
** Dermed gjelder bl.a. (ved *a* = &minus;1): x  - y
* For potensregning gjelder tilsvarende at ulikhetstegnet må snus *hvis og bare hvis* eksponenten er negativ (*gitt at begge sidene av ulikheten er positive*):
** Hvis og bare hvis *a* > 0, gjelder 0 
** Hvis og bare hvis *a* 0  y^a > 0
** Dermed gjelder bl.a. (ved *a* = 0,5): 0 
** ... og (ved *a* = &minus;1): 0  \tfrac{1}{y} > 0

## Ulikhetstegn
Tabellen under viser de viktigste sammenligningstegnene (likhets- og ulikhetstegn).

*Kommentarer:*
* Symbolene ≤, ≦ og ⩽ er typografiske varianter med samme betydning (likeså ≥, ≧, ⩾).
* De gjennomstrøkne ulikhetstegnene er ikke mye brukt, siden de i ordnede mengder er overflødige (f.eks. er  ensbetydende med 
* De to sistnevnte symbolene («mye mindre/større») kan brukes for å vise at en side av ulikheten er *flere størrelsesordener mindre* enn den andre: 10^{-6} \ll 10^6.

## Eksterne lenker
* Artikkel om ulikheter på ''Encyclopedia of Mathematics'' (engelsk)
Grigorij Andrejev

**Grigorij Aleksandrovitsj Andrejev**, russisk **Григорий Александрович Андреев** (født 7. januar 1976) er en russisk friidrettsutøver som konkurrerer i maraton. Han representerte landet sitt i Sommer-OL 2012 i London, der han ble nummer 37 i maratonløpet. 

## Referanser


## Eksterne lenker
*
Liu Fangyi

**Liu Fangyi** (kinesisk: 刘 方毅 , født 1983) er en kinesisk mannlig skøyteløper som representerte hjemlandet i Vinter-OL 2010 i Vancouver.

## Personlige rekorder

## Meritter
### Internasjonale mesterskap
Olympiske leker (Vinter) deltatt i ett OL (ved en konkurranse)
:* Vancouver 2010 på 2x500m.
::* Beste resultat 28.-plass på 2x500m i Vancouver 2010

### Sammenlagt i [[Verdenscupen på skøyter|Verdenscupen]]

## Referanser


## Eksterne lenker
* 
*  Profil på Jakub Majerski's Speedskating database (Adelskalender distanser og sammenlagt)
*  Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater)
*  Profil på SpeedskatingResults.com (personlige rekorder og resultater)
*  Profil på Effesport.nl (noen resultater)
*  Profil på NBC Olympics 2010
;Bilder
*  Bilder på SpeedSkatingPhotos.info/DesgPhoto.com
Ammunitionsarsenalet

**Ammunitionsarsenalet** var det danske forsvarets ammunisjonsfabrikk, beliggende ved Elling ca. seks kilometer nordvest for Frederikshavn. Det ble opprettet i København i 1676 som *Fyrværkerikompagniet* og i perioden fra 1750 til 1909 var navnene henholdsvis *Kjøbenhavns Laboratorium*, *Laboratorieetaten i Kjøbenhavn*, *Gl. Laboratorium og Ny Laboratorium*, *Laboratoriumafdelingen*, *Laboratorieværkstederne* og *Hærens Laboratorium*. I 1937 var det igjen navneskifte til *Hærens Ammunitionsarsenal*, og i 1951 til *Ammunitionsarsenalet*.

Under okkupasjonen var Ammunitionsarsenalet underleverandør til DISA A/S ved eksport av våpendeler til det nasjonalsosialistiske Tyskland. Fabrikken ble derfor sabotert i 1945 (se Ny Tøjhus).

Ammunitionsarsenalet flyttet til Elling i 1968, da Bådsmandsstrædes kaserne ble nedlagt i forbindelse med opprettelsen av Hærens Materielkommando. I 1971 ble de siste aktiviteter på Ny Tøjhus også innstilt. Arsenalet har siden 1676 produsert ammunisjon til det danske forsvaret og tilhørte inntil 2008 Forsvarets Materieltjeneste, hvoretter arsenalet ble solgt til den spanske ammunisjonsprodusenten Expal, som eies av portugisiske Maxam.

I 2005 hadde Ammunitionsarsenalet 150 ansatte og omsatte for omkring 100 millioner kroner årlig.

Etter Russlands invasjon av Ukraina i 2022 tok Forsvaret skritt mot en gjenstart av fabrikken.

## Referanser
Grafisk løsning

**Grafisk løsning** av en ligning går ut på at man gjør om venstre side og høyre side av likhetstegnet om til hver sin funksjon av x og tegner grafene til funksjonene i det samme koordinatsystemet. Det eller de punktene der grafene skjærer hverandre er løsninger på ligningen; rettere sagt er det x-koordinatene til skjæringspunktene som er løsningene. Hvis ligningen ikke har løsning, finner man ingen skjæringspunkter.

Grafisk løsning er et alternativ til algebraisk løsning som går ut på at man løser ligningen ved regning og benytter ligningsreglene. Dessuten er det ikke alle ligninger som man kan løse ved regning; eksempler på slike ligninger er
*ex + x = 5
*sin x + x = 5
Til slike ligninger kan man bruke grafisk løsning for hånd eller med en regnemaskin. I tillegg har man muligheten til å bruke Newtons tilnærmingsmetode.

## Se også
*Algebraisk løsning
*Newtons tilnærmingsmetode
Oh Babe It Ain’t No Lie

**«Oh Babe It Ain't No Lie»** er en amerikansk sang som ble skrevet av Elizabeth Cotten og  utgitt i 1958 på albumet *Folksongs and Instrumentals with Guitar*. Cottens mest berømte komposisjon er forøvrig «Freight Train» som også var å finne på samme album.

Bob Dylan fremførte sangen 49 ganger mellom 1990 – 2001.

## «This Life I'm Livin'» med Hi-Five

Gruppen Hi-Five ga ut en norsk coverversjon med tittelen «This Life I'm Livin'» (som var en annen setning i samme sang). Den kom på markedet i februar 1967 som B-side til singlen *[[Nånstans grönt]]*. Singlen fikk positiv omtale i Poprevyen 6, 1967.> På denne innspillingen deltok:

*Ove Rohde: vokal
*Britt Johannesen: vokal
*Ulf Hestnæs: akustisk gitar, harmonivokal
*Øystein Sunde: akustisk gitar solo
*Jo Egil Skjerven: bass

## Referanser
The Holy City (sang)

**«The Holy City»** er en religiøs hymne som ble skrevet av Michael Maybrick under pseudonymet Stephen Adams. Teksten ble skrevet av Frederick E. Weatherly. Sangen er en hyllest til byen Jerusalem.

Øystein Sunde ga i 1981 ut en norskspråklig coverversjon som heter «Je rusla hjem».

## Referanser
Reid Coolsaet

**Reid Coolsaet** (født 29. juli 1979) er en canadisk friidrettsutøver som konkurrerer i maraton. Han representerte landet sitt under Sommer-OL 2012 i London, der han ble nummer 27 i maratonløpet. 

## Referanser

## Eksterne lenker
*